Краљевска прокламација од 27. марта 1941.
Срби, Хрвати и Словенци!

У овом тешком тренутку за наш народ, одлучио сам да узмем у Своје руке краљевску власт.

Намесници, који су разумели оправданост мојих побуда, одмах су сами поднели оставку.

Моја верна војска и морнарица ставила Ми се одмах на расположење и већ извршава Моје наређење.

Позивам све Србе, Хрвате и Словенце да се окупе око Престола. То је најсигурније да се у овим тешким приликама одржи ред унутра и мир споља.

Мандат за састав Владе поверио сам армиском ђенералу Душану Т. Симовићу.

С вером у Бога и у будућност Југославије позивам све грађане и све власти у земљи на вршење својих дужности према Краљу и Отаџбини.

ПЕТАР -{II}- с. р.

Извори 

 Политика, бр. 11.788 од петка 28. марта 1941, насловна страна.

Види још 

 Оставка краљевских намесника од 27. марта 1941.

Прокламације
Краљевина Југославија
1941.